Diari Oficial de la Generalitat Valenciana


Sumari del DOGV 3103, del 20-10-1997 (1997/2916)

Informació pública del programa d'actuació integrada a l'àmbit del sector de sòl urbanitzable residencial del terme.
--------------------------------------------------------------------------------------------------------------------

### Dades del document

Número de DOGV
:   3103

Data del DOGV
:   20-10-1997

Secció del DOGV
:   ALTRES ANUNCIS - ORDENAMENT DEL TERRITORI I URBANISME

Número del document
:   1997/2916


Organisme emissor
:   Comunitat de Propietaris Jardines de Massalfassar

Tipus de document
:   Anunci

INFORMACIÓ PÚBLICA [97/M2916]
  
Mitjançant aquest anunci i en compliment del que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), en figurar com a titulars cadastrals de terrenys afectats per l'actuació que a continuació s'indica, li faig saber el següent:
  
L'entitat civil Comunitat de Propietaris Jardines de Massalfassar, i la mercantil I.A.T., titulars amb domicili a València, avinguda del Cid, 7-61a de València, han formulat un programa d'actuació integrada en l'àmbit del sector de sòl urbanitzable residencial del terme municipal de Massalfassar, que té com a límits els següents:
  
- Pel sud, la prolongació del carrer de Sant Isidre.
  
- Pel nord, la prolongació de l'avinguda de Blasco Ibáñez.
  
- Per l'oest, el sòl classificat com a urbà del nucli urbà del municipi.
  
- Per l'est, l'alineació paral·lela als vials límits del sector, localitzats en sòl urbà.
  
A aquest programa l'acompanyen el projecte d'urbanització així com el pla parcial i el document d'homologació, que disposen els articles 32 i 68 de la LRAU.
  
Que en compliment del que disposen els articles 45 en relació amb el 46.2.3. i 4 i 52.1 de l'esmentada llei, s'estableix el termini d'informació pública del dit programa, projecte, així com de la resta d'instruments i documents que els acompanyen, per termini de 20 dies hàbils, comptats a partir del dia següent a la publicació d'aquest anunci en el Diari Oficial de la Generalitat Valenciana.
  
Durant el dit termini qualsevol interessat podrà consultar la documentació en l'Ajuntament de Massalfassar (en horari de 09.00 a 13.00 hores), així com en la Notaria de Massamagrell, avinguda Major, número 34, la titular de la qual és la senyora Amparo Mesana Salinas, (en horari de 10.00 a 14 hores i de 17.00 a 19.00 hores), que integra la proposta del programa i la resta d'instruments i documents; podrà limitar la seua intervenció a examinar la documentació que se li siga exhibida o sol·licitar i obtindre còpies del programa, projecte i dels instruments i documents indicats, ja siga totalment o en la part que considere del seu interés, així com formular, si escau, al·legacions o alternatives tècniques.
  
Acabat el termini inicial o el prorrogat, si s'escau, s'obrirà un nou termini de cinc dies hàbils durant el qual qualsevol interessat podrà presentar en l'Ajuntament de Massalfassar, proposicions jurídiques i econòmiques, amb la documentació a què se refereix l'article 32 c) i d) de la mateixa llei, per a exercir qualsevol de les alternatives presentades, a no ser que durant els 10 primers dies d'informació pública alguna persona es comprometa a presentar una alternativa tècnica substancialment distinta a la inicial i en presta caució en la quantia que es determine.
  
La qual cosa faig pública perquè en prenga coneixement als efectes oportuns.